kardosdrur/scandi-wiki huggingface dataset:
Ensvinklede trekanter

Ensvinklede trekanter er betegnelsen for to eller flere trekanter, som har parvist ens  vinkler. Sider i de to trekanter, som ligger over for ens vinkler, siges at være ensliggende. 

Man kan skrive et udtryk, så de ubekendte sider i de to trekanter kan beregnes. Før disse ubekendte kan udregnes, skal man kende to ensliggende sider og endnu en side. Der kan beregnes to forskellige skalafaktorer ( og ). Dette skyldes at der er forskel på hvilken af de to trekanters sider man sætter i tælleren og hvilke der sættes i nævneren.  

og

Forholdet mellem ensliggende sider i ensvinklede trekanter kan beskrives ved hjælp af en skalafaktor også kaldet forstørrelsesfaktor 

Hvis de to skalafaktorer ganges giver det 1.

Trekanter
Nanna Schultz Christensen

Nanna Schultz Christensen er en dansk tv-vært og kanalchef. Hun har været vært på DR's musikprogram Boogie. Hun har desuden deltaget i TV3-programmet, Top Model, i 2005, hvor hun repræsenterede Danmark og sluttede på andenpladsen.
Hun har senere været vært på DR-programmet Pigerne Mod Drengene, som er et program hvor en gymnasieklasse dyster mod hinanden, om deres oplevelser om kærester og sex.

Uddannelse 
Hun er HA (kom.)-uddannet fra Copenhagen business school, men hendes kerneinteresseområde er musik.

Langvarige jobs 

 2002-2004 Teamleder og underviser ved Cybercity
 2005-2008 Studievært og tilrettelægger ved Boogie i DR
 2008-2009 Vært og tilrettelægger, Pigerne Mod Drengene i DR
 2009-2010 PR ansvarlig for filmen Stages
 2010-2012 Chefredaktør på magasinet Poplick.
 2013-2014 Kanalchef for 7'eren. Et job hun forlod, da SBS lukkede kanalen.

Kilder

Eksterne henvisninger 
 

Tjek fødselsår
Tv-værter fra Danmark
Alumni fra Copenhagen Business School
Hadjarai

Hadjarai er en etnisk gruppe, som udgør 6,7% af befolkningen i Tchad, og er mere end 150.000 mennesker.

Referencer 

Folkeslag i Tchad
Canned Heat

Canned Heat er et blues/rock/boogie band fra USA.

Canned Heat blev dannet i 1965 i Los Angeles (CA) af Bob Hite og Alan Wilson, som senere fik selskab af Henry Vestine, Harvey Mandel, Larry Taylor og Adolfo de la Parra.

Af de oprindelige medlemmer er kun Adolfo de la Parra tilbage, mens de resterende medlemmer enten er afdøde (Hite, Wilson og Vestine) eller har forladt bandet af andre grunde (Taylor og Mandel). Nuværende medlemmer tæller de la Para, Robert Lucas, Greg Page og Barry Levenson.

Blandt Canned Heats største hits er "On the road again" ('68), "Going up the country" ('68) og "Let's work together" ('70). De optrådte bl.a. ved den første udgave af Newport Pop Festival i 1968 og ved Woodstock festivalen i 1969.

Nuværende medlemmer 
 Adolfo de la Parra
 Harvey Mandel
 Dale Spalding
 Larry Taylor (1942-2019)

Eksterne henvisninger 

Canned Heats officielle hjemmeside

Musikgrupper fra USA
Har spillet på Roskilde Festival
Det Kongelige Vajsenhus

Det Kongelige Vajsenhus ligger på Nørre Farimagsgade i København. Det er en privat grundskole med næsten 300 års historie. Skolen har ca. 300 elever og 25 lærere, og er under protektion af dronning Magrethe. Skolen har retten til at udgive Den Danske Salmebog, og overskuddet går til fripladser til en del af skolens elever.

Historie 

I 1727 beordrede Frederik 4. ved reskript af 21. juli og 29. september samt forordning af 21. juli samme år Missionskollegiet at bidrage med midler til oprettelsen af et vajsenhus i København. Han skænkede det tidligere ridderlige Akademis bygninger på Nytorv, hvor Domhuset nu står, til formålet.

Den 11. oktober 1727 åbnede Vajsenhuset. Kongen havde skænket det en hel række privilegier som anlæg af fabrikdrift, apotek, bogtrykkeri og boghandel. Bygningen brændte allerede året efter under Københavns brand 1728. En ny bygning blev opført og igen ombygget i 1765.

I slutningen af 1720'erne og starten af 1730'erne var Enevold Ewald, digteren Johannes Ewalds far, præst ved Vajsenhuset. Han var grebet af pietismen – særligt som den udformedes af den herrnhutiske – og Vajsenhuset blev rammen om mange bønnemøder.

I 1795 brændte Vajsenhuset igen i den næste bybrand. Vajsenhusets aktiviteter blev derefter spredt til flere forskellige steder, hvorfra der blev drevet skole og bogtrykkeri etc. I 1811 flyttede det til Købmagergade, og ophørte i 1826 som skolehjem. Vajsenhuset flyttede i 1875 til sin nuværende beliggenhed i Nørre Farimagsgade i en bygning opført 1874–75 af Carl Ferdinand Rasmussen, der vandt en konkurrence. Bygningen er inspireret af florentisk renæssance.

1740 fik Vajsenhuset eneretten på både udgivelse og trykningen af bibler og salmebøger. Det er stadigvæk samme stiftelse, der står for trykningen af dem i dag. Siden reformationen i 1536 er kun 15 autoriserede salmebøger udgivet derfra.

Oprindeligt gjorde prisen Bibelen uopnåelig for de fleste; men efter 1740, da Vajsenhuset fik eneret på at trykke den, gik prisen ned til 1-2 rigsdaler, så Bibelen gradvis blev mere udbredt i hjemmene, og i løbet af 1800-tallet en almindelig gave til brudepar.

Før 1848 hørte Vajsenhuset under Danske Kancelli, derefter kom det under Justitsministeriets 2. kontor. Fra 1870 kom det under undervisningsvæsenet.

Kendte elever 
 Forhenværende statsminister Anker Jørgensen
 Skibsreder Per Henriksen
 Viceskoleinspektør Victor Cornelins
 Dagny Christensen

Referencer

Litteratur 
 Chr. Ottesen: Det kgl. Vajsenhus gennem 200 Aar. P. Haase og Søns Forlag, København 1927.
 Svend Skov Jensen: Nogle kapitler af Vajsenhusets historie. Det Berlingsdke Bogtrykkeri, København 1952.

Eksterne henvisninger 
 Vajsenhusets officielle webside 

Københavns historie
Etableret i 1727
Bygninger, konstruktioner og anlæg i Københavns Kommune
Uddannelsesinstitutioner i Danmark
Indre By (København)
København i 1700-tallet
Tempeh

Tempeh er et produkt lavet af naturligt gærede sojabønner, som derved bindes sammen til en masse. Tempeh stammer fra Indonesien, men er også udbredt i andre dele af Sydøstasien. I modsætning til tofu, som også er lavet af sojabønner, består tempeh af hele bønner og har en stærkere smag på grund af fermenteringen.
På grund af det høje indhold af protein bruges tempeh ofte i vegetarisk madlavning.

Indonesien
Vegetarisme
Coming Down Again

"Coming Down Again" er en sang fra The Rolling Stones album fra 1973 Goats Head Soup. Den bliver sunget af guitaristen Keith Richards.

Sangen er, ligesom de fleste andre sange, krediteret til Mick Jagger og Keith Richards, men er dog hovedsageligt et arbejde fra sidstnævnte, der gik så lang som til dens udgivelse at sige:” ”Coming Down Again” er min sang” . Den er en langsom ballade, meget lignende Angie fra samme album, og blev beskrevet af Tom Maginnis i hans anmeldelse som:”… behandler det velkendte emne af kærlighed der gør ondt” . Teksten fortæller om Richards forhold til sin daværende kæreste Anita Pallenberg, og hans erobring af hende fra Brian Jones .

En anden fortolkning af sangen kunne være som et respons til Richards daværende afhængighed af heroin.

Indspilningerne til sangen foregik i Kingston på Dynamic Sound Studios i november og december, 1972. Richards sang og spillede elektrisk guitar på sangen, mens Charlie Watts spillede trommerne, og Mick Taylor bass. Klaveret spillede Nicky Hopkins, og saxofonen på nummeret blev spillet af Bobby Keys. Koret bestod af Jagger .

"Coming Down Again" bliver betragtet som en af Richards bedste sange som forsanger. Til trods for dens popularitet har Richards aldrig sunget den live til The Stones koncerter, og den findes heller ikke på nogen opsamlingsalbummer.

Eksterne kilder og henvisninger 
Officiel tekst
Hør The Rolling Stones ”Coming Down Again”

Fodnote 

Rolling Stones-sange
Sumpcypres-familien

Sumpcypres-familien (Taxodiaceae) er en botanisk klassifikation der ikke bruges mere, men stadig optræder i mange bøger, bl.a. utallige havebøger og bøger om træer. Familien må ikke forvekles med Taks-familien (Taxaceae).

Næsten alle slægter i Sumcypres-familien henregnes i dag til Cypres-familien (Cupressaceae); eneste undtagelse er Parasoltræ-slægten (Sciadopitys) der i dag henregnes til sin egen familien, Parasoltræ-familien (Sciadopityaceae).

 Athrotaxis
 Cunninghamia
 Glyptostrobus 
 Kryptomeria-slægten (Cryptomeria) 
 Mammuttræ-slægten (Sequoiadendron) 
 Parasoltræ-slægten (Sciadopitys) 
 Rødtræ-slægten (Sequoia) 
 Sumpcypres (Taxodium) 
 Vandgran-slægten (Metasequoia)

Cypres-familien
Prince Nana

Prince Nana (født 16. marts 1983) er en dansk-ghanesisk tidligere fodboldspiller, som har spillet i flere danske klubber. Han spillede fortrinsvis som angriber. 

Efter en tid i KB kom han i 2004 til AB og spillede der til 2008. Efter et halvt år i Køge kom han fra begyndelsen af 2009 til HIK, hvor det igen blev til et halvt år, inden han skiftede til Frem. Til nytår 2009-10 indstillede han sin aktive karriere.

Referencer 
 

Fodboldspillere fra Ghana
Fodboldspillere fra Akademisk Boldklub
Fodboldspillere fra Kjøbenhavns Boldklub
Fodboldspillere fra Køge Boldklub
Fodboldspillere fra Hellerup IK
Fodboldspillere fra Boldklubben Frem
Ashley Cole

Ashley Cole (født 20 december 1980 i London) er en engelsk fodboldspiller med rødder fra Barbados. Han spiller venstre back for LA Galaxy.

Den 25. februar 2000 skrev han under på sin første professionelle kontrakt med barndomsklubben Arsenal, som han havde støttet siden han var helt lille. I alt tilbragte Cole 7 sæsoner i Arsenal, inden at Cole skiftede til London-rivalen, Chelsea. Den handel endte med at skabe en masse overskrifter, og Cole blev af Arsenal's fans kaldt for "Cashley", fordi de mente at han kun skiftede fordi han kunne få en bedre løn hos Chelsea. I Chelsea fik han nummer 3, og gik straks ind og indtog venstreback pladsen på daværende træner, José Mourinho's hold. Han har pr. november 2013 spillet 106 landskampe for England. Ashley Cole har været gift med sangerinden Cheryl Cole.

Han havde engang en luftriffel med til træning. Med den skød han uden at det var med vilje, en ung praktikant. Han skød da han ikke vidste at riflen var ladt.

Referencer

Eksterne henvisninger 

Fodboldspillere fra England
Fodboldspillere fra Arsenal F.C.
Fodboldspillere fra Crystal Palace F.C.
Fodboldspillere fra Chelsea F.C.
Fodboldspillere fra AS Roma
Deltagere ved verdensmesterskabet i fodbold 2002
Deltagere ved det europæiske mesterskab i fodbold 2004
Deltagere ved verdensmesterskabet i fodbold 2006
Deltagere ved verdensmesterskabet i fodbold 2010
Deltagere ved det europæiske mesterskab i fodbold 2012
Mikal Rode

Mikal Rode (17. april 1908 på Frederiksberg – 19. oktober 1993) var en dansk redaktør, oversætter, aforisme-forfatter og humorist. Søn af forfatterægteparret Helge og Edith Rode.

Rode var bl.a. medredaktør på Den nye Salmonsen (1949), Hirschsprungs Konversationsleksikon (1967) og Dansk synonymordbog – og bearbejdede Mark Twains novelle Begravelse i Nevada for oplæsning for lillebror Ebbe Rode. Han citeres ofte for sine rappe replikker både i citatbøger og i almenheden. Kendt er hans diskussion med Ebbe Rode om, hvem af dem der døde først.

Eksterne henvisninger 
 

Humorister fra Danmark
Oversættere fra Danmark
Danskere i 1900-tallet
Faglitterære forfattere fra Danmark
Dansksprogede forfattere fra Danmark
Kanton Uri

Uri er en kanton i Schweiz beliggende i landets sydlige del omkring floden Reuss. Hovedstaden er Altdorf. Kantonen er beliggende i Alperne, hvor turisme og landbrug er vigtige indtægtskilder.

Uri var en af de oprindelige tre kantoner, der i 1291 dannede Edsforbundet.
Man in the Mirror

"Man in the Mirror" er en hit-single fra 1988 af Michael Jackson fra hans Bad-album. Nummeret var nummer 1 på adskillige hitlister, bl.a. på den amerikanske, hvor den lå på førstepladsen i to uger. Nummeret er komponeret af Glen Ballard, Siedah Garrett og Michael Jackson. Garrett synger selv med på nummeret.

Baggrund 
"Man in the Mirror" var et af de første mainstream pop-numre, der brugte gospelkor, hvilket senere blev meget populært og brugt af bl.a. Mariah Carey og Madonna. Sangen omhandler en mand (angiveligt Michael Jackson selv), der hver dag ser fattige og hjemløse mennesker og børn, men aldrig gør noget ved det. I sangen opfordrer Jackson sig selv til at se sig i spejlet og ændre sig selv til at gøre en forskel.

Musikvideo 
Musikvideoen til "Man in the Mirror" er en af de få Michael Jackson-videoer, der ikke indeholder klip af Michael Jackson selv. Musikvideoen indeholder en række historiske klip, både positive og negative, og også klip af en række berømtheder, der bl.a. har gjort noget for velgørenhed og for at bekæmpe fattigdom og hungersnød. 

Musikvideoen indeholder bl.a.:

 Atombombesprængninger. 
 Klip fra redningen af den amerikanske baby, Jessica McClure.
 Martin Luther King.
 John F. Kennedys begravelse.
 Robert F. Kennedy.
 Hungersnød i Etiopien.
 Sydafrikaneres demonstration for at få Nelson Mandela løsladt.
 Mahatma Gandhi.
 Live Aid.
 Moder Teresa.
 Lech Wałęsa.
 Adolf Hitler.
 Den iranske gidselkrise.
 Muammar al-Gaddafi.
 Mikhail Gorbatjov.
 Ronald Reagan.
 Willie Nelson.
 Bob Geldof.
 Biskop Desmond Tutu.
 Jacqueline Kennedy.
 Coretta Scott King.
 Farm Aid.
 John Lennon & Yoko Ono.
 Jimmy Carter.
 Klip fra Rainbow Warrior.
 Optagelser af Ku Klux Klan.

Sange af Michael Jackson
XXX Couture

"XxxCouture" er første single fra L.O.C.'s fjerde studiealbum Melankolia / XXX Couture. Nummeret blev valgt til P3’s Uundgåelige i uge 9 (25. februar – 2. marts 2008).

Eksterne henvisninger 
 Musikvideo og tekst til nummeret.

Sange fra 2008
L.O.C.
Blood on the Dance Floor (sang)

"Blood on the Dance Floor" er en hit-single fra 1997 af Michael Jackson fra albummet af samme navn. Nummeret var nummer1 på adskillige hitlister, bl.a. på den britiske. Nummeret klarede sig knap så godt i USA, hvor Michael Jackson på dette tidspunkt havde et skidt rygte.

Baggrund 
"Blood on the Dance Floor" omhandler Michael Jacksons flirt med en farlig kvinde, der er attraktiv og flirtende, men dybest set kun er ude på at såre og endda slå ihjel... på dansegulvet. Som i mange af Jacksons andre sange er denne kvindes navn Suzie. 

Michael Jackson dedikerede sangen til Elton John som tak for hans støtte til under Jacksons voldsomme pillemisbrug i 1990'erne.

Musikvideo 
Musikvideoen til "Blood on the Dance Floor" begynder med en kniv der kastes og sætter sig fast i en seddel med navnet 'Suzie'. Herefter indtager Michael Jackson, med hestehale og rødt jakkesæt, en natklub og sætter sig for at betragte danserne. Han kommer dog selv ud på dansegulvet, og sådan fortsætter musikvideoen.

Sange af Michael Jackson
Earth Song

"Earth Song" er en hit-single fra 1995 af Michael Jackson fra hans HIStory-album. Nummeret var nummer 1 på adskillige hitlister, bl.a. på den britiske. Earth song var et kæmpehit i Europa og Asien, og betragtes i dag som et af hans største hits.

Baggrund
"Earth Song" omhandler menneskets dårlige behandling af jordkloden. Den omhandler emner som dyremishandling, forurering og ødelæggelse af regnskovene. Sangen er en af Jacksons mest politiske.

Musikvideo

Musikvideoen til "Earth Song" viser en ødelagt jord, fældede regnskove, døde elefanter og en nedbrændt afrikansk landsby. En bedrøvet Michael Jackson bevæger sig igennem denne destruktion, men falder til jorden for at tilkalde naturens kræfter, og mirakuløst kommer elefanterne tilbage til liv, branden stopper, regnskoven genopstår og naturen vinder igen over mennesket.

Eksterne henvisninger 
 s Vevo-kanal

Sange af Michael Jackson
Singler fra 1995
You Are Not Alone

"You Are Not Alone" er en hit-single fra 1995 af Michael Jackson fra hans HIStory-album. Nummeret var nummer 1 på adskillige hitlister, bl.a. på den amerikanske, og den er Jacksons foreløbig sidste nummer 1-hit i USA. Nummeret er komponeret af R. Kelly, der måske er bedre kendt for nummeret "I Believe I Can Fly".

Musikvideo
Musikvideoen til "You Are Not Alone" blev mødt af en del kontrovers, idet den viste en meget letpåklædt Michael Jackson og Lisa Marie Presley, der på daværende tidspunkt var Jacksons hustru.   

Sange af Michael Jackson
Singler fra 1995
Nummer-et hits i Storbritannien
Stranger in Moscow

"Stranger in Moscow" er en hit-single fra 1996 af Michael Jackson fra hans HIStory-album. Nummeret opnåede en top 10-placering i adskillige lande, herunder førstepladsen Spanien. I USA floppede nummeret dog på hitlisterne. 

Michael Jacksons tidligere kollega og tekstforfatter, Rod Temperton (der bl.a. har skrevet "Rock With You" og "Thriller"), mener, at dette er Jacksons bedste sang nogensinde.

Baggrund 
Jackson skrev "Stranger in Moscow", da han var i Moskva for at optræde på Dangerous-turneen. Det er muligt, at "Stranger in Moscow"-melodien oprindeligt var tiltænkt videospillet Sonic 3, da Michael Jackson arbejdede sammen med SEGA på spillet. Jackson blev dog fyret i forbindelse med pædofilianklagerne i 1993, men det er stadig muligt, at SEGA har brugt Jacksons arbejde, da melodien i slutningen af Sonic 3 lyder identisk til "Stranger in Moscow". Kun tempoet er forskelligt.

Referencer 

Sange af Michael Jackson
Kanton Luzern

Luzern er en kanton i det mellemste Schweiz. Hovedstaden hedder Luzern ligesom kantonen. Kantonen Luzern grænser mod syd til Obwalden og Nidwalden, mod øst til Schwyz og Zug, mod vest og sydvest mod Bern samt mod nord og nordøst til Aargau. Endvidere danner søen Vierwaldstättersee en del af grænsen. Overfor søen ligger to eksklaver til Luzern, som kun har grænse til Schwyz og Nidwalden.

Luzern var et de otte områder, der sluttede sig til det schweitiske edsforbund inden 1353.

Henvisninger
Poul-Kristian

Poul-Kristian Henning Jensen (født 22. april 1944, død 11. januar 2014) var en dansk Conference Manager hos DFDS. Han blev kendt som entertainer i duoen Danny Drags sammen med Bendt Reiner, og han har medvirket i filmene Hopla på sengekanten og Lille spejl.

Eksterne henvisninger 
 Filmdatabasen
 Dansk film & teater
 Vidensbanken om kønsidentitet

Entertainere fra Danmark
Kanton Bern

Kanton Bern er en kanton i Schweiz. Den har et areal på og er med et indbyggertal på  indbyggere den befolkningsmæssigt næststørste kanton i Schweiz. Hovedstaden hedder Bern ligesom kantonen.

Geografi
Kantonen har den største nord-syd udstrækning af alle de schweiziske kantoner. Mod nord grænser kantonen Bern mod Jura, Solothurn og Aargau, mod vest til Neuchâtel, Vaud og Fribourg, mod øst til Luzern, Nidwalden, Obwalden og Uri og mod syd til Valais.

Bern har to eksklaver i Fribourg, og kantonen har på sin side selv en fribourgsk og solothunsk enklave.

Historie
Bern var et af de otte områder, der sluttede sig til det schweiziske edsforbund inden 1353. I 1979 udskiltes en del af det fransktalende område som Kanton Jura.

Referencer

Eksterne henvisninger
Yang Liwei

Yáng Lìwěi (kinesisk: 杨利伟, født 21. juni 1965) er en kinesisk militærpilot og taikonaut. Han var den første mand det kinesiske rumprogram sendte i rummet og hans mission Shenzhou 5 gjorde Kina til den tredje nation i verden, der på egen hånd har sendt en mand i rummet.

Rumfærder 
 Shenzhou 5 – Kinas første bemandede rumfærd (21 timer, 22 minutter, 45 sekunder)

Taikonauter fra Kina
Pawtucket

Pawtucket er en amerikansk by og administrativt centrum for det amerikanske county Providence County i staten Rhode Island. I 2005 havde byen et indbyggertal på .

Ekstern henvisning 

Pawtuckets hjemmeside (engelsk)

Byer i Rhode Island
Fyrtårnet og Bivognen

Fyrtårnet og Bivognen (ofte forkortet Fy og Bi) var artistnavnene på det danske filmkomikerpar Harald Madsen (1890-1949, "Bivognen") og Carl Schenstrøm (1881-1942, "Fyrtårnet").

Fra debutfilmen Film, Flirt og Forlovelse i 1921 optrådte de til 1940 sammen i over 50 filmlystspil, først og fremmest stumfilm. 13 af dem blev lavet uden for Danmark: i Sverige, Tyskland, Østrig og England. Deres storhedstid var i 1920'erne, da parret var dansk films store eksportartikel og verdens første internationalt berømte filmkomikerpar.

Fyrtårnet og Bivognen blev kaldt "Fyrtornet och Släpvagnen" i Sverige, "Telegrafstolpen og Tilhengern" i Norge, "Majakka ja Perävaunu" i Finland, "Doublepatte et Patachon" i Frankrig, "Watt en Halfwatt" i Nederland, "Zoro és Huru" i Ungarn, "Long & Short" i England og "Ole & Axel" i USA, hvor i øvrigt kun et fåtal af filmene blev vist. I andre lande var de bedst kendt under deres tyske navn "Pat und Patachon".

Film med Fy og Bi 
 Tyvepak (1921 – Sverige, original titel Landsvägsriddare)
 Film, Flirt og Forlovelse (1921)
 Han, hun og Hamlet (1922)
 Landligger - Idyl - Vandgang (1922)
 Sol, Sommer og Studiner (1922)
 Mellem muntre Musikanter (1922)
 Kan Kærlighed kureres? (1922)
 Blandt Byens Børn (1923)
 Vore Venners Vinter (1923)
 Daarskab, Dyd og Driverter (1923)
 Professor Petersens Plejebørn (1924)
 Lille Lise Letpaataa (1924)
 Ole Opfinders Offer (1924)
 Raske Riviera Rejsende (1924)
 Grønkøbings glade Gavtyve (1925)
 Takt, Tone og Tosser (1925)
 Dødsbokseren (1926)
 Ulvejægerne (1926)
 Don Quixote (1926)
 Vester Vov Vov (1927)
 Tordenstenene (1927)
 Filmens Helte (1928)
 Kongen af Pelikanien (1928)
 For fuld fart (1928; engelsk/dansk, engelsk titel: Cocktails)
 Kraft og Skønhed (1928)
 Højt paa en Kvist (1929)
 Hallo! Afrika forude! (1929)
 Kys, Klap og Kommers (1929)
 Hr. Tell og Søn (1930)
 Pas paa Pigerne (1930)
 Fy og Bi i Kantonnement (1931)
 Krudt med knald (1931)
 Han, hun og Hamlet (1932)
 Med fuld musik (1933)
 I de gode gamle dage'' (1940)

Eksterne henvisninger 
 
 
 Om komikerparret  
 Hyldest til Fy & Bi 

 
Komikere fra Danmark
Stumfilmskuespillere fra Danmark
Filmfigurer
Par
Emilie Turunen

Emilie Turunen (født 13. maj 1984 i Frederikssund) er en tidligere dansk politiker, der blev valgt til Europa-Parlamentet ved valget den 7. juni 2009. Hun var valgt for Socialistisk Folkeparti, men den 20. marts 2013 meddelte hun, at hun skiftede til Socialdemokraterne. I begyndelsen af 2014 meddelte hun, at hun forlod politik, og hun blev samme år ansat som chef for Public Affairs i Nykredit.

I dag (marts 2023) arbejder hun som Direktør i Nykredit Leasing.

Uddannelse og karriere 
Emilie Turunen var landsformand for Socialistisk Folkepartis Ungdom (SFU) fra 2008 til 2009.

I 2009 blev hun bachelor (BSc) i socialvidenskab og arbejdslivsstudier ved RUC, og i 2015 blev hun master (MSc) in the Political Economy of Europe fra London School of Economics and Political Science (LSE).

Tidligere har hun været koordinator for Genstart Danmark og for Danmarks Sociale Forum i 2006. I 2004 arbejdede hun på et kvindekrisecenter i Cambodja for Folkekirkens Nødhjælp. I 2014 blev Turunen chef for Public Affairs i Nykredit og fra 2018, fik hun også ansvaret for virksomhedens Responsibility (CSR profil).

Turunen er det yngste danske medlem, der er blevet valgt til Europa-Parlamentet og var det yngste medlem i det siddende parlament indtil 1. december 2011, hvor Amelia Andersdotter (Piratpartiet) indtog det ene af de to ekstra sæder, som Sverige fik som følge af Lissabontraktaten.

Referencer

Eksterne henvisninger 
Præsentation hos SF 

Personer fra København
Medlemmer af Europa-Parlamentet fra Danmark 2009-2014
Formænd for Socialistisk Folkepartis Ungdom
Intet nyt fra vestfronten

Intet nyt fra vestfronten (tysk: Im Westen nichts Neues) er en antikrigsroman, skrevet af tyskeren Erich Maria Remarque, der handler om de hårde konflikter ved vestfronten under 1. verdenskrig. Romanen blev første gang udgivet i 1929 i Tyskland og er senere filmatiseret flere gange (i 1930 som Intet nyt fra vestfronten, som tv-film i 1979 under samme titel og igen i 2022 under samme navn). 

Bogen var en blandt flere titler, der blev brændt under nazisternes bogbrænding ved Berlins universitet den 10. maj 1933.

Litteratur i 1929
Romaner fra Tyskland
1. verdenskrig